cyanic-selkie/wikianc huggingface dataset:
WorldWideWeb
Минато
Бернерст Лии го напишал World Wide Web за Next пресметувачи за време на втората половина од 1990 година, додека работел во Церн. Првата успешна изградба била комплетирана на 25 декември 1990 година и успешно проработила помеѓу колегите на Тим Бернерс Ли во Церн пред да биде објавена во јавност во август 1991 година. Во ова време неколку други како Берн Полерман, Роберт Кајо, Жан Францоас Гроф и студентот Никола Пело кој го напишал line прелистувачот биле приклучени во проектот. Бернерс Ли и Гроф подоцна прилагодиле многу компоненти од World Wide Web во програмскиот јазик C, создавајќи libwww API. Се појавиле неколку прелистувачи кои претежно биле во ViolaWWW. Сите биле создадени по правилата на Мозаик на кои им паднала популарноста во 1993 година со создавањето на World Wide Web. Оние кои биле вклучени во создавањето се преместени на други работни места како што се дефинирање на стандардите и насока за понатамошен развој на World Wide Web, HTML, разни комуникациски протоколи итн. На 30 април 1993 година директоратот на Церн објавил изворни код World Wide Web во јавноста, што е бесплатен софтвер. Неколку верзии на софтвер сѐ уште се достапни за преземање од evolt.org - прелистувач на архивата. Тим Бернерс Ли првобитно се смета под ГНУ, но на крајот се одлучил за јавна сопственост.
Одлики
WWW бил способен да ги прикажува основните стилови на страни, преземање и отворање на било која врста податотека што го поддржува NEXT системот, да пребарува блогови, и да коректира граматички грешки. На почетокот сликите биле прикажувани во различни прозорци, додека NeXTSTEP поддржувал слики.
Пребарувачот бил и уредувач. Тој дозволувал и истовремено уредување и поврзување на многу страни во повеќе прозорци. Функцијата "Mark selection" со која е создадена котва која поврзувала со последната додадена котва, го овозможила создавање на линкови. Уредувањето на страниците сѐ уште не било возможно бидејќи HTTP PUT методот сѐ уште не бил спроведен. Податотеките ќе бидат средувани по локалниот систем на податотеки, кој подоцна бил послужуван од HTTP опслужувач.
Вилејско езеро
Вилејско езеро (ру Вилейское водохранилище; Вілейскае вадасховішча) е вештачко езеро во северозападниот дел на регионот Минск во Белорусија. Езерото е изградено од 1968 година. до 1973 година со цел да се овозможи поефикасно водоснабдување на градот Минск. Езерото е составен и најважен дел од хидросистемот Вилејско- Мина, кој ја дистрибуира водата од реката Вилеја, која настанала со нејзино преградување, до течението на реката Свислач и градот Минск. Изградбата на овој хидросистем ги поврзал и сливните подрачја на реките Немен и Днепар, односно Балтичкото и Црното море.
За да се распредели водата од езерото кое лежи на надморска височина од 157 метри, што е за околу 75 метри пониско од висината на градот Минск, изграден е канал од околу 62 километри, на кој има систем од 5 пумпи. Со површина од 73,6 км², Вилејското Езеро е најголемата вештачка акумулација во земјата. Максималната должина на езерото е 27, ширина до 3 километри, а длабочина до 13 метри (во просек околу 3,7 метри). На браната што го блокирала протокот на Вилија биле изградени две помали хидроцентрали (првата почнала да работи во април 1998 година, втората во април 2002 година ) со вкупен капацитет од 1.000 киловат часови електрична енергија.
Османли
Османли — село во Егејска Македонија, Република Грција.
Јоргос Цавелас
Јоргос Цавелас (грчки: Γεώργιος Τζαβέλας) (роден на ) — грчки фудбалер, кој моментално настапува за екипата на Ајнтрахт Франкфурт, и игра во одбраната.
Анхалт-Витенберг
Анхалт-Витенберг — името на најисточниот регион на германската покраина Саксонија-Анхалт. Вклучува пејзажни делови од Анхалт, Флеминг и регионот долж реката Елба во областа на Лутерштат Витенберг и градот Кетен. Центарот на регионот е Десау-Рослау. На запад Анхалт-Витенберг се граничи со Елба-Берде.
Окрузи пред реформата од 2007
Општините од регионот Анхалт-Витенберг работат заедно за инфраструктурни планови, маркетинг и претставување пред надворешни страни.
Бојана Бамбиќ
Животопис
Бојана е родена во Белград на 10 октомври 1981 година. Глума дипломирала на Академијата на уметноста, 2003 година. Ќерка е на глумицата Радмила Живковиќ и на дипломираниот снимател Предраг Бамбиќ. Првата улога ја остварила во 2002 година во филмот ОЗона Замфирова. Активна е и денес.
Anthoporia
Anthoporia е габичен род од фамилијата Meripilaceae. Тоа бил монотипичен род, ограничен во 2016 година да го содржел единствениот вид Anthoporia albobrunnea.
Таксономија
Габата првпат била опишана научно од шведскиот миколог Ларс Ромел во 1911 година, кој ја нарекол Polyporus albobrunneus. Во текот на следните неколку децении, таа била префрлена на неколку општи од различни автори: Leptoporus ( Pilát, 1938), Poria (DVBaxter),  Tyromyces (Бондарцев, 1953),  Antrodia (Риварден, 1973), Кориолелус (Домански, 1974), и Пилопорија (Гинс, 1984).
Живеалиште и дистрибуција
Во 2004 година, Anthoporia albobrunnea бил еден од 33-те видови предложени за заштита според Бернската конвенција од страна на Европскиот совет за зачувување на габите.
ФК Матаре Јунајтед
ФК Матаре Јунајтед е фудбалски клуб од градот Најроби, Кенија.
Клубот е формиран во 1994 година и во моментов се натпреварува во Премиер лигата на Кенија.
НБА Ол-стар викенд 2022
Состави
Кевин Дјурант не бил во можност да настапи поради повреда. ЛаМело Бол бил избран како замена за Кевин Дјурант. Дрејмонд Грин не бил во можност да настапи поради повреда. Деџонте Мари бил избран како замена за Дрејмонд Грин. Џејсон Тејтум бил избран како стартер на местото на Кевин Дјурант. Џејмс Харден не бил во можност да настапи поради повреда. Џарет Ален бил избран како замена за Џејмс Харден.
Самарјански арамејски јазик
Самарјанскиот арамејски јазик — јазик кој спаѓа во групата на семитски јазици, односно во западните арамејски јазици што го зборувале Самарјаните. Како говорен јазик исчезнал околу X век п.н.е. Овој јазик бил многу сличен или пак бил еден од дијалектите на староарамејскиот јазик. На овој јазик бил преведен и евангелијата од Библијата.
1269
1269 (Римски бројки) — година според општоприфатениот календар. Тоа била 1269 година од новата ера, 269. од вториот милениум, 69. од XIII век и последна од 1260-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1269 година се протега во 3905 и 3906, додека според второто гледиште, годината трае во текот на 3965 и 3966 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1812. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 667 и 668 исламска година.
Црква „Воведение на Пресвета Богородица“ - Средорек
Воведение на Пресвета Богородица — црква во прилепското село Средорек, Општина Долнени, претставник на Македонската преродба. Му припаѓа на Прилепското архијерејско намесништво во Преспанско-пелагониската епархија на МПЦ - ОА.
Барбара Поповиќ
Барбара Поповиќ (родена на, ) - македонска пејачка.
Животопис
Својата музичка кариера ја започнала од 6 години. На возраст од 6 до 10 години учествува на реномираниот детски фестивал Супер Ѕвезда со песната „Бонџорно“ напишана од Калиопи и со други песни. На овој фестивал продолжила да настапува до 10 годишна возраст, со други песни напишани од Јован Јованов, Дарко Димитров и Драган Мијалковски.
Од шест годишна возраст го изучувала пијаното во музичкото училиште „Илија Николовски Луј“.
По кратка пауза, се вратила на сцената на Макфест 2018, настапувајќи со песната "Не си ти крив".
Прва фудбалска лига на Македонија 2004/2005
Првата фудбалска лига на Македонија 2004/2005 - 13. издание на Првата фудбалска лига на Македонија. Сезоната започнала на 8 август 2004, а завршила на 29 мај 2005 година. Работнички Кометал ја освоил својата прва титула.
Резултати
Секоја екипа одиграла трипати против друга екипа за вкупно 33 натпревари. Првите 22 натпревари се содржале со регуларен дома-гости распоред. Потоа, позициите од табелата ги одлучиле натпреварите за последните 11 кола.
Коло 23–33
* = Службено доделен
Аеродром Либек
Аеродром Либек (Flughafen Lübeck;, означуван од некои авиопревозници како Аеродром Хамбург Либек) — помал меѓународен аеродром во Германија, кој се наоѓа 8 километри јужно од центарот на Либек, вториот најголем град во сојузната покраина Шлезвиг-Холштајн и 54 километри североисточно од Хамбург.
Аеродромот ја опслужува и метрополитенската област Хамбург и е втор најголем аеродром по аеродромот Хамбург во таа област и е користен од страна на нискобуџетни и чартер-компании.
Главен Акционер е Градот Либек. Инфратил, инфраструктурна инвестициска компанија од Нов Зеланд држела 90% од акциите од ноември 2005 до крајот на октомври 2009, кога повторно ги продала акциите назад на градот Либек.
Рани години
Изградбата на аеродромот започнала во 1916 година и била завршена во 1917 година. Започнал со работа веднаш по неговото завршување, најпрвин како воздухопловна база. На крајот на Првата светска војна, воздухопловната база била затворена. Во 1933 година бил повторно отворен и проширен од страна на Луфтвафе.
Во текот на Берлинската блокада, кралските воздушни сили носеле јаглен за Берлин и бегалци до Западна Германија, користејќи го авионот ДЦ-3 Дакота.
Развој
По повторното обединување на Германија, аеродромот започнал силно да се развива, кога неколку авиопревозници започнале да летаат до Либек. Во 1997 година аеродромскиот терминал бил обновен и проширен.
Ryanair започнал да лета од аеродромот во 2000 година со првите летови до Лондон-Станстед. Летовите кои ги нудел Ryanair се зголемиле низ годините. Wizz Air започнал со операции во 2006 година со летови до Гдањск и подоцна до други источноевропски одредишта. Дискусиите околу отворањето на основа на Ryanair на аеродромот траеле од 2009 година, но без никакви резултати.
Инфратил, инфраструктурна инвестициска компанија од Нов Зеланд купил 90% од аеродромот во ноември 2005 година, но ги продал неговите акции назад на градот Либек на крајот на октомври 2009 година. Оттогаш, новиот главен оператор Flughafen Lübeck GmbH бара инвеститор, кога во 2013 година аеродромот бил продаден на приватен инвеститор.
Во 2010, финансиската криза и ерупцијата на исландскиот вулкан Ејафјадлајекидл довеле до општо опаѓање во бројот на патници и одредишта.
Нов систем за слетување ILS CAT II бил поставен во февруари 2014 година, кој им дозволувал на авионите да слетуваат на аеродромот во потешки временски услови. ДО март 2014 година биле поднесени четири тужби против понатамошното ширење на аеродромот.
На 23 април 2014 година, аеродромот банкротирал. Неколку дена порано било објавено дека сопственикот, кој го купил аеродромот во 2013 година, повторно се повлекол. Аеродромот продолжил да работи додека стечајниот управник разгледувал можни решенија. Во јули 2014 година, банкротираниот аеродром бил продаден на кинескиот инвеститор PuRen Group.
Во јуни 2014 година, Ryanair објавил дека го напушти аеродромот Либек до октомври 2014 година, поради непознатата иднина на аеродромот. Подоцна, овој датум бил преместен во јули 2014 година. Во меѓувреме, Ryanair објавил дека ќе започне нови летови од аеродромот Хамбург.
Објекти
Аеродромот Либек поседува една мала терминална зграда, во која се извршуваат административните работи, пријавувањето, пасошката и царинската контрола, продавници, како и некои ресторани. Аеродромот вклучува три места места за средни воздухоплови од типот на Ербас А320.
Авиопревозници и одредишта
Постојат некои дополнителни празнични чартери на одредени рути, кои се опслужувани само неколкупати во сезоната. Најблизок поголем меѓународен аеродром е аеродромот Хамбург на околу 60 километри југозападно.
Патна
До аеродромот Либек може да се стигне преку автопатите А1, кој води кон Хамбург и А20, кој води кон исток низ сојузната покраина Мекленбург-Западна Померанија.
Автобуска
Локалната автобуска линија бр. 6 сообраќа на секои 20 минути и го поврзува аеродромот со главната меѓуградска автобуска станица во Либек. Регионалниот автобус, линија А20, води од аеродромот до главната железничка станица во Хамбург, застанувајќи на главната меѓуградска автобуска станица во близина. Возниот ред на А20 зависи од пристигнувањата и слетувањата во и од Либек.
Железничка
Регионалните возови сообраќаат на секој час помеѓу Кил и Линебург, застанувајќи на посебната железничка станица на аеродромот (Lübeck-Flughafen) како и на главната железничка станица во Либек. Возови кон други одредишта се достапни на железничката станица во Либек или во Бихен до Хамбург и други одредишта.
Продолжување
Плановите за продолжување на аеродромот се развиваат од 2005, вклучувајќи го следново:
По реагирањата од локалните друштва за заштита на околината, плановите биле изменети во 2008 година и се чека на официјално одобрување.
Голема Чука (Кривопаланечко)
Голема Чука — чука во Македонија со координати 42° 18' 32" СГШ, и 21° 50' 34" ИГД.
ФК Победа (појаснување)
ФК Победа — назив на повеќе фудбалски клубови во Македонија:
Државен музеј на театарот, музиката и филмската уметност на Украина
Музејот на театарот, музиката и филмската уметност  (украински: Музей театрального, музичного та кіно-мистецтва України) е музеј кој се наоѓа во престолнината на Украина, Киев.
Музејот бил основан во 1923 година и се наоѓа во Киевско-печерската лавра. Музејот содржи богата библиотека. Денеска, музејот претставува единствен во земјата од таков тип. Изложбата на драмската уметност на Украина прикажува тематски патувања, предавања и часови за развојот на драмата во земјата.
Цел за одржлив развој 7
Цел за одржлив развој 7 (скратено ЦОР 7) — седма од Целите за одржлив развој на Обединетите нации донесени во 2015 година којашто има за цел обезбедување „обновлива и достапна енергија“. Официјалниот текст гласи: „да се обезбеди пристап до прифатлива, сигурна, одржлива и модерна енергија за сите“. Целта има 5 потцели коишто треба да бидат постигнати до 2030 година, а напредокот кон нивното постигнување се мери со помош на 6 показатели.
Подгорјани
Подгорјани или Подохор — село во Егејска Македонија, Република Грција.
Анакарин Сведберг
Гунел Анакарин Сведберг (роден 1934) е шведска авторка. Заеднички теми во нејзините дела ги вклучуваат женските прашања, лезбејството и феминистичката политика.
Кариера
Сведберг е родена во 1934 година во Халмштад, а со семејството се преселила во Малме во 1941 година.
Првиот роман на Сведберг, Vårvinterdagbok (преведен како Доцен зимски дневник или весник на рана пролет ), бил објавен во 1957 година. Книгата била добро прифатена, а еден критичар напишал: „Ветувањето во книгата на Анакарин Сведберг пред сè лежи во јазичната чистота на нејзината духовитост, која блеска како доцното зимско сонце низ нејзиниот прозорец, во благодатта на нејзините фрази, во извонредната вкусот што таа го покажува во секој пасус“. Таа го објавила својот втор роман, Ack, denna själ! ( Да, оваа душа! ) во 1958 година.
Во 1962 година, Svedberg објавен Vingklippta (Винг-исечени), својот трет роман и своето прво парче на пишување за лезбејството. Книгата, која претставувала позитивен приказ на лезбејската врска, се сметала за роман на Бит и привлекла споредби со Џек Керуак, Џексон Полок, Хенри Милер и Селма Лагерлоф. Таа ја следела Vingklippta со уште три романи за лезбејките: Det goda livet (1963; Добриот живот ), ''Se uppför trollen! или: Äntligen en bok om livet sådant det verkligen är (1963; Внимавајте на троловите! или: Конечно книга за животот каков што е ) и Din egen (1966; свој'' ). Сведберг ја прикажала хомосексуалноста како ништо поразлична од хетеросексуалноста, иако нејзините лезбејки често се соочуваа со предрасуди и неправди. Книжевната критичарка Џени Бјорклунд напишала во Лезбејството во шведската книжевност: Двосмислена афера дека списите на Сведберг „придонесуваат за отворање дискурзивен простор за потолерантен однос кон лезбејството“.
Во 1960-тите Сведберг, исто така, била авторка на познатата расказ, порнографска пародија на Црвенкапа. Таа ја објавила Kärlek är det innersta av hjärtat ( Љубовта е суштината на срцето ), книга во форма на дневник, во 1976 година. Две години подоцна, таа напишала En enda jord, академска книга за религиозните вредности што ги поседуваат различни култури. Нејзината работа постепено станала повеќе политичка и се фокусирала на феминистичките идеи, а таа била соработник на радикалното феминистичко списание Kvinnobulletinen. Во 1985 година таа помогнала да се основа Kvinnopartiet (Женската партија), краткотрајна радикална феминистичка политичка партија во Шведска. Таа сама ја објавила книгата Sex Kristalliska Berättelser во 1994 година, а од крајот на 1990-тите напишала бројни книги за патувањата и духовноста.
Личен живот
Сведберг имала две деца со Френк Скот, пејач од Соединетите Држави со кого живеела кон крајот на 1950-тите.
NGC 564
NGC 564 — елиптична галаксија во соѕвездието Кит, заведена во Новиот општ каталог на длабоконебесни тела. Телото било предмет и на други истражувања, па освен како NGC 564 се споменува и како UGC 1044, MCG 0-4-154, CGCG 385-148, DRCG 7-6.
Откривање
Телото е откриено на 1 октомври 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 564 е од видот E2. Видливиот сјај со голо око изнесува 12,5 m, а оној во рамките на интервалот од минималната до максималната честота 13,5 m, додека површинскиот сјај изнесува 13,1 m/лм2. NGC 564 има привидни димензии од 1,3' х 1,1'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 27 м 48,2 с, а неговата деклинација, односно висината на лакот на тој агол, - 1° 52' 43". Положбениот агол на објектот е во износ од 145°.
Други поделби
Проучување на NGC 564 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 5455. Во рамките на атласот на длабокото небо, Уранометрија 2000.00, објектот припаѓа на групата означена со бројот 218; додека во Каталогот на основни ѕвезди (GSC) е групиран под бројот 4682. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1259.
Склероза
Склероза e стврднување на ткивата или на други анатомски делови
Во медицината
Esclerosi Sclerosis
NGC 2783A
NGC 2783A — елиптична галаксија во соѕвездието Рак, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 2783A се споменува и како NGC 2783, UGC 4859, MCG 5-22-19, CGCG 151-27, HCG 37A, KCPG 192B.
Откривање
Објектот е откриен на 13 март 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2783A е од видот E3. Видливиот сјај со голо око изнесува 12,6 m, а оној во рамките на интервалот од минималната до максималната честота 13,6 m, додека површинскиот сјај изнесува 13,8 m/лм2. NGC 2783A има привидни димензии од 2,2' х 1,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 13 м 39,4 с, а неговата деклинација, односно висината на лакот на тој агол, + 29° 59' 35". Положбениот агол на објектот е во износ од 168°.
Други поделби
Проучување на NGC 2783A е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 26013. Во рамките на атласот на длабокото небо, Уранометрија 2000.00, објектот припаѓа на групата означена со бројот 103; додека во Каталогот на основни ѕвезди (GSC) е групиран под бројот 1957. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1365.
ТВ Авала
ТВ Авала (целосно правно име: ТВ Авала д.о.о) била српска телевизиска мрежа со национална честота. Регистрирана како друштво со ограничена одговорност. На станицата и била дадена национална ТВ честота во Србија во април 2006 година.
Пет месеци после тоа, таа била премиерно прикажана на 17 септември 2006 година во 8 попладне. ТВ Авала со својата уредувачка политика првично ги потсети на многумина на третиот канал на стариот РТС, кој престана со работа на 5 мај 2006 година во дванаесет по полноќ.
По користењето на конвенционалниот формат на филмови, вести и спортови во првите четири години во етерот, мрежата направи значителен пресврт кон деловните вести во март 2010 година.
Преглед
Една од првите емисии емитувани на ТВ Авала беше фимот серијата Стар Трек првпат по речиси петнаесет години една од сериите Стар Трек да се емитува легално во Србија. Поради ова, српските Трекис силно ја оспортуваа оваа телевизија, правејќи фан-страница и форум уште пред официјалниот сајт да биде онлајн. Серијата Стар Трек имаше средна оценка и јавноста се надеваше дека ќе бидат прикажани постари емисии на франшиза. Откако Ентерпрајз го заврши своето прикажување, имаше најави за други епизоди на Стар Трек.
Сопственост
Сопственичката структура на ТВ Авала опфаќа 4 субјекти (2 физички лица и 2 фирми).
Мнозинскиот удел во ТВ Авала го има стопанственикот Данко Ѓуниќ (51 отсто). Кон крајот на февруари 2008 година, 5% од акциите во телевизијата беше купен од Жељко Митровиќ, сопственик на конкурентската станица РТВ Пинк.
Во следните неколку години сопственичката структура на ТВ Авала вклучува 9 субјекти (2 физички лица и 7 фирми): Ѓуниќ и Митровиќ како и Технопрогрес д.о.о (30,68%), Медиа плус доо (14,94%), Економски институт оглас (0,99%), Так Визион д.о.о (0,94%), Дехин Филм д.о.о (0,94%), Итм Гроуп д.о.о (0,47%), Металец ад (0,47%).
Некаде во 2010 година, австриската компанија Гринберг Инвест ГмбХ (која е на листата во сопственост на австрискиот адвокат Јоханес Вернер Краус) купи акции во ТВ Авала во сопственост на Технопрогрес доо (30,68%), Медиа Плус доо (14,94%), Так Вижн доо (0,94%) ), Дехин Филм д.о.о (0,94%), Итм Гроуп д.о.о (0,47%), Металец ад (0,47%). со вкупно 48,41%.
Во средината на октомври 2012 година, по два месеци преговори, Саша Поповиќ, сопственик на Гранд продукција и Жељко Митровиќ се договорија да го купат контролниот пакет акции во ТВ Авала. Во исто време беше објавено дека мрежата ќе го промени своето име во Народна ТВ почнувајќи од 7 јануари 2013 година Меѓутоа, од 04.11.2012 година во 8 наутро, станицата почна да се емитува како Пинк2.
Персонал
Од своето основање во 2006 година, главен уредник на ТВ Авала бил Срѓан Ѓуриќ, кој беше и советник на тогашниот премиер Воислав Коштуница.
На 14 ноември 2008 година било објавено дека главниот уредник Срѓан Ѓуриќ ја напуштил мрежата. На 26 декември 2008 година, беше објавено дека Александра Радујко (поранешна водителка на ТВ Пинк и сопруга на високиот функционер на Демократската партија и извршен директор на Телеком Србија Бранко Радујко) требала да ја преземе функцијата нов главен уредник.
Во март 2010 година, управниот одбор на ТВ Авала го именувал Жељко Митровиќ како „специјален советник на оперативното раководство“ во суштина давајќи му одврзани раце на кадровските работи на мрежата. Неговиот прв потег беше да го пушти Радујко да си оди и да го именува Роберт Немечек за нов главен уредник. Митровиќ, исто така, иницираше значително преуредување на форматот на мрежата.
Лекиќ, кој продолжи да извршува уреднички должности во привремена функција повеќе од една година, замина во јануари 2012 година среде превирањата среде штрајкот во станицата. Таа беше сменета со членот на управниот одбор на станицата, Душан Панчиќ, кој на тој начин стана нов главен уредник.
Гледаност и финансии
Во годишниот извештај за 2008 година, компанијата пријави 160 вработени и загуба од 499.176.000 динари (приближно 5,5 евра милион во тоа време со 1 €=90 динари).
Магдебург (регион)
Окрузи
Општините во регионот Елба-Берде прават заеднички инфраструктурни планови и се обидуваат да се претстават заеднички на надворешни страни.
Цел за одржлив развој 8
Цел за одржлив развој 8 (скратено ЦОР 8) — осма од Целите за одржлив развој на Обединетите нации донесени во 2015 година којашто има за цел обезбедување „добри работни места и економија“. Официјалниот текст гласи: „промовирање на инклузивен и одржлив економски раст, вработување и пристојна работа за сите“. Целта има 12 потцели коишто треба да бидат постигнати до 2030 година, а напредокот кон нивното постигнување се мери со помош на 17 показатели. Една од потцелите е „воспоставување политики за одржлив туризам којшто ќе создава работни места до 2030 година“. Ова значи дека секоја земја ќе биде во можност да создава приход затоа што има за цел подобрување на нејзината туристичка привлечност.
Вишнево езеро
Вишнево езеро ( Ві́шнеўскае возера; Вишневское озеро) е езеро во северозападниот дел на Белорусија, во сливот на реката Страча (притока на Вилија ). Се наоѓа во областа Вилејско во регионот Минск, на околу 32 километри северозападно од градот Вилејка. Дел од неа е границата меѓу регионот Мјаџел во регионот Минск и регионот Смаргон во регионот Гродно.
Езерото е дел од Националниот парк Нарачан.
Физички одлики
Површината на езерото е 9,97 км², максималната должина е до 4,38 км, а ширината до 3,52 км. Просечната длабочина е околу 2 метри (најголемата длабочина е 6,3 метри). Вака ограничениот слив има волумен од 19,79 км³ вода. Должината на крајбрежјето е 13,6 км, а површината на сливот е 56,2 км².
Окрузи во Шпанија
Извесни автономни заедници во Шпанија традиционално се делат на окрузи наречени „комарки“ (шпан. comarcas). Некои окрузи (како на пр. оние во Каталонија) имаат законски утврден статус, па дури и извесен степен на самоуправа.
Во други случаи (на пр. Ла Карбаљеда) немаат формален законски статус бидејќи нивните граници соодветствуваат на географски целини како долини, речни устија, планински предели, па дури и историски региони, покраини и кралства (на пр. Љеркавонија). Ваквите окрузи се организираат во заедници (mancomunidad) што им овозможува делотворно и целеисходно да раководат со нивните ресурси.
Округот Сердања е поделен помеѓу две држави, југозападната половина ѝ припаѓа на Шпанија, а североисточната на Франција.
Лувиски јазик
Лувискиот е исчезнат јазик од анадолската група на индоевропските јазици. Лувискиот јазик е близок јазик на хетскиот јазик и бил еден од јазиците што биле зборувани од населението Арзава што живееле на запад и југозапад од Хетската Империја. Во постари текстови се најдени записи каде што територијата на населението се нарекувала Лувија. Во подоцнежните векови регионот се нарекува Лидија. Лувискиот јазик е или потомок на ликискиот јазик или пак е близок јазик на ликискиот јазик. Исто така се смета дека јазикот  бил зборуван во Троја заедно со тирхенскиот јазик. Јазикот бил зборуван на речиси цела територија на Хетската Империја но исто така се зборувал и во северна Сирија особено во градовите Милид и Карчемиш. Јазикот бил поделен на две форми според начинот на пишување и тоа: клинести лувиски јазик и хиероглифски лувиски јазик.
Суфриер (четврт)
Суфриер е еден од четвртите во островската држава Света Луција. Административен центар на четвртот е Суфриер, град кој бил главен град на Света Луција за време на француското колонијално доба. Денес, Суфриер е мирно рибарско место со туристичка индустрија во развој. Местото е познато по двата питона, вулкански тапи, кои се препознатливи за Света Луција и тие се претставени на знамето на државата.
Палајски јазик
Палајскиот е исчезнат индоевропски јазик, пронајден на бронзени табли во Хетуса. На хетски јазик, овој јазик се нарекува палаумнили или во превод од луѓето од Пала. Пала најверојатно се наоѓала северозападно од Хетската Империја. Тој регион бил преземен од Каскасите во 15 век п.н.е. и јазикот тогаш исчезнал.
Марија Свеланд
Марија Свеланд (родена 1974 г.) е авторка и новинарка од Шведска, најпозна по книгата Битерфитан од 2007 година (составена шведска сложена именка која може да се преведе како Горчлива или Горчлива пичка или помалку буквално Горчлива или Горчлива кучка ). Битерфитан, според Свеланд, не е автобиографија, туку дело инспирирано од нејзините сопствени искуства. Книгата го критикува институционализираното јадрено семејство од радикална феминистичка перспектива, посочувајќи ги прашањата како што се неплатената домашна работа на жените, сексуалното насилство и непропорционалното користење на родителско отсуство од страна на мажи/ жени.
Свеланд придонела за шведскиот документарен филм „ Сурфање на мрежата на омразата“ од 2013 година.
Bitterfan 2 бил објавен во 2017 година.
Рехимли
Рехимли — село во Егејска Македонија, Република Грција.
Мелита Софрониоска
Мелита Софрониоска — македонска театарска, филмска и телевизиска глумица.
Филмографија
Софрониоска ги остварила филмските улоги:
Черемисовски водопади
Черемисовски водопади е серија на водопади сместени во клисурата Кок-Асан, регионот Белогорск на Крим. Водопадите се формирани од малата планинска река Кучук-Карасу. Како и повеќето планински реки на Крим, таа се суши во лето, но обилните врнежи можат брзо да го наполнат и да ја претворат во бурен поток.
Поголемиот дел од патот до клисурата не е за екскурзија, но генерално, клисурата Кок-Асан е прилично живописна туристичка рута. Во горниот дел на клисурата има голем број на каскади и бањи со вода во боја на смарагд. Тие завршуваат со голема и многу убава каскада. Понатаму, туристичката патека често преминува од еден до друг брег и води до водопадот „Љубов“. Овде, два млазови вода кои паѓаат од мала висина ја формираат бањата „Љубов“. Во близина се наоѓа ефемерниот водопад Косичка, кој паѓа во тенки потоци од висока полица. Овој водопад е највисок, но еден од првите што пресушува. По нив следат водопадите „Младост“ и „Здравје“.
Понатаму, реката тече низ клисурата, формирајќи уште неколку каскади и бањи и ги носи своите води до селото Поворотноје (Ајланма). Затоа, веројатно би било поправилно водопадите да се наречат „Поворотненски“, но заради похармонично име тие се нарекуваат со името на блиското село Черемисовка (Копирлика).
Гуарин
Гуарин (починал на 21 јануари 1137) бил капелан и канцелар на Роже II од Сицилија од околу 1130 година до неговата смрт, во текот на првата деценија на норманското кралство Сицилија. Според Александар Телезески, современиот хроничар, тој бил „ерудит... и најпретпазлив во преговорите... свештеник добро упатен во буквите, вешт во работите од светот и поседувал жилав и претпазлив ум“.
Гуарин бил Норманец од Франција кој пристигнал во Италија не многу пред Роџер да биде крунисан за крал во 1130 година. Прво се појавил како канцелариус (канцелар) во диплома од 1130 година, а потоа се појавил во диплома од август 1132 година како магистер канцелариус (магистер канцелар). Кога започнало неговото правилно канцеларство, тоа било оспорено.
Во зимата 1134 – 1135 година, Гуарин и емирот Јован биле испратени на чело на војската во Тера ди Лаворо против бунтовничкото трио Роберт II од Капуа, Сергиј VII од Неапол и Ранулф II од Алифе. Бунтовниците ја зазеле Аверса, која двајцата генерали се обиделе да ја вратат. Гуарин ја бранел и ја зајакнал Капуа од секој можен напад. По доаѓањето на Роџер II на сцената, востанието набрзо пропаднало и Гуарин ги зел Алифе и Рависканина без противење. Гуарин се приклучил на опсадата на Неапол што тогаш била во тек.
Откако ја презел контролата врз Капуа за кралот, бил назначен за администратор на истоименото Кнежевство Капуа кога кралот го направи својот син Алфонсо принц таа година (1135). Следните две години Гуарин управувал со Капуа заедно со младиот принц.
Гуарин бил наследен во неговата канцеларија накратко од неговиот поручник, Џоселин. Како главен свештеник бил наследен од Томас Брун и како канцелар од Роберт од Селби, двајцата Англичани.
Пристаниште Белград
Пристаништето било приватизирано во 2005 година, во процес кој покрена прашања за корупција кои сè уште не се решени.
Историја
Новото градско пристаниште било замислено на сегашната локација веќе во 1923 година кога бил изготвен првиот генерален урбанистички план на Белград. Иако мнозинството од предлозите биле прифатени од Министерството за градежништво, планот бил усвоен во 1924 година и биле потребни децении пред пристаништето навистина да биде изградено.
Пристаништето работи од 1961 година. Во 2005 година, луксембуршката компанија „Ворлдфин“ во сопственост на Делта Холдинг и Милан Беко, го купила белградското пристаниште од градот Белград за сума од 40 милиони евра. Трансакцијата во подоцнежните години била поништена и оттогаш е предмет на судска постапка меѓу „Ворлдфин“ и државните органи.
Од 2018 година, пристаништето во Белград е најразвиеното пристаниште во Србија. Најчести стоки за оптоварување се сол, шеќер, бетонско железо, хартија, цевки и вештачки ѓубрива.
Матео Карара
Матео Карара (Matteo Carrara; р. во Алцано Ломбардо) — поранешен италијански професионален друмски велосипедист, кој возел како професионалец од 2001 година до 2012 година.
Национален музеј на уметноста на Украина
Националниот музеј на уметноста (украински: Національний художній музей України) е музеј кој се наоѓа во престолнината на Украина, Киев.
Овој музеј е еден од најголемите во земјата како и еден од најстарите. Во текот на еден долг период на постоење, во своите простории има донирано уникатна колекција на украинското сликарство, скулптура и графика од 12 век до денес.
Историја
Музејот се наоѓа во еден објект кој бил изграден во текот на 1899 година од страна на архитектот Владислав Хородетски. Градбата била во неокласичен стил, а денеска претставува споменик на архитектурата на Украина. За изградба на зградата биле потрошени 249,000 рубли, од кое Владата донирала само 100 рубли.
Подготовките за основање на еден таков вид на музеј започнеле во 1897 година, за да на 1 август 1899 биде пуштен во употреба како изложба на археолошки изложби. Во 1904 година музејот бил наречен Музеј на киевската уметност, индустрија и наука на царот Николај Александрович.
Во 1910 година во музејот бил отворен воено-историски музеј на градот Киев. Во 1918 година, со владин декрет музејот станал Прв државен музеј во земјата. Во 1924 година, неговото име биле преименувано во Музеј на украинската историја - Тарас Шевченко. Во периодор од 1930 до 1932 година, музејот се реорганизирал во марксистички музеј. До 1972 година биле донирани голем број на експонати.
Денеска, Националниот музеј на уметноста на Украина брои околу 40.000 експонати.
Паркур
Паркур (француски: Parkour) или познат уште како уметност на преместување (француски: l'art du déplacement) — активност чијашто цел е движење од една точка до друга колку што е можно поефикасно и побрзо, користејќи ги воглавно способностите на човечкото тело. Целта му е да му помогне на поединецот да надмине пречки, кои би можело да бидат било што кое се наоѓа во неговото околно опкружување, од гранки и камења до шини и бетонски ѕидови, и може да се вежба и во рурални и во урбани области. Оние кои вежбаат паркур се нарекуваат трасери, или трасерки за жени.
Основан од Давид Беле и група другари во Франција, паркурот се фокусира на вежбање на ефикасни движења со цел да се развие телото и умот на оној кој го практикува со цел да надмине можни пречки во итен случај.
NGC 2783B
NGC 2783B — спирална галаксија во соѕвездието Рак, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 2783B се споменува и како IC 2449, UGC 4856, MCG 5-22-17, CGCG 151-26, HCG 37B, FGC 857, KCPG 192A.
Откривање
Објектот е откриен на 13 март 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2783B е од видот Sb. Видливиот сјај со голо око изнесува 14,3 m, а оној во рамките на интервалот од минималната до максималната честота 15,1 m, додека површинскиот сјај изнесува 13 m/лм2. NGC 2783B има привидни димензии од 1,7' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 13 м 32,9 с, а неговата деклинација, односно висината на лакот на тој агол, + 30° 0' 1". Положбениот агол на објектот е во износ од 77°.
Други поделби
Проучување на NGC 2783B е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 26012. Во рамките на атласот на длабокото небо, Уранометрија 2000.00, објектот припаѓа на групата означена со бројот 103; додека во Каталогот на основни ѕвезди (GSC) е групиран под бројот 1957. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1365.
Доселување
На поимот „доселеник" (имигрант) често се гледа потценувачки. Лицето кое се населува од посиромашна во побогата земја се нарекува доселеник, а пак лицата кои потекнуваат од побогата земја, а имаат постојано живеалиште во посиромашна земја самите се нарекуваат „доселеници” или претпочитаат да велат дека се повлекле, а не дека се доселиле во земја со подобри климатски услови и пониски трошоци за живот.
Статистика
Од денешните 200 милиони доселеници низ светот, речиси 70,6 милиони живеат во Европа, потоа следи Северна Америка со над 45,1 милион доселеници и Азија со околу 25,3 милиони. Азија стана главен извор на доселување.
Обединетите нации утврдија дека во 2005 година низ светот имало речиси 191 милион меѓународни доселеници, што е околу 3 проценти од светското население. Овој пораст, во однос на 1990 година, изнесува 26 милиони. Денес, шеесет проценти од овие доселеници живеат во развиени земји, што исто така претставува пораст во однос на 1990 година. Бројот на доселеници во помалку развиените земји стагнираше, главно, поради намалувањето на бројот на бегалци. Погледнете ги тие податоци во споредба со просечната стапка на глобализација (процентот на прекуграничната трговија во сите гранки) која надминува 20 проценти. Во иднина се очекува да се зголеми бројот на луѓе кои живеат надвор од својата родна земја.
Со пописот на ОН во 2005 година е евидентирано дека Средниот Запад (САД), некои делови од Европа, мали области во југозападна Азија, како и неколку места во Источна Азија имаат највисок процент на население кое се доселило. Меѓутоа, веродостојноста на пописите на доселеници е мала заради прикриениот карактер на непријавената преселба на работна сила. Меѓународната организација за преселба проценува дека денес бројот на странскипреселници низ светот изнесува над 200 милиони. Неодамнешните истражувања на организацијата „Галуп“ покажуваат дека околу 700 милиони возрасни луѓе би сакале, доколку имаат можност, да се преселилет во друга земја. САД е најпосакуваното одредиште. Речиси една четвртина (24%) од овие испитаници, што претставува повеќе од 165 милиони возрасни луѓе низ светот, велат дека Америка е нивното најпосакувано идно место за живеење. Бидејќи се проценува дека дополнителни 45 милиони лица изјавиле дека сакаат да се преселат во Канада, Северна Америка е еден од двата најпосакувани региони.
Другите најпосакувани одредишта (оние во кои околу 25 милиони или повеќе возрасни луѓе би сакале да заминат) се главно земји во Европа. Четириесет и пет милиони возрасни луѓе би сакале да се преселат во Обединетото Кралство или во Франција како нивнo најпосакувано одредиште, додека 35 милиони би сакале да се преселилет во Шпанија и 25 милиони би сакале да се преселат во Германија, 30 милиони во Саудиска Арабија и 25 милиони во Австралија.
Општи теории за доселувањето
Една теорија за доселување прави разлика меѓу фактор на одбивање (Push) и фактор на привлекување (Pull). Факторите на одбивање главно се однесуваат на причината за иселување од родната земја. Кај економската преселба (најчесто преселба на работната сила) се истакнуваат разликите во нивото на платите. Ако вредноста на платите во новата земја ја надминува вредноста на платите во родната земја, тој или таа ќе одлучи да се пресели сè додека трошоците не се премногу високи. Особено во 19 век, економската експанзија на САД го зголеми приливот на иселеник (емигрант) така што речиси 20% од населението беа странци за разлика од бројките денес кои покажуваат 10%, што претставува значителен процент од работната сила. Сиромашните луѓе од помалку развиените земји можат да имаат многу повисоки стандарди на живеење во развиените земји, отколку во земјата од која потекнуваат. Цената на иселувањето, во која се вклучени експлицитните трошоци, цената на картата, имплицитните трошоци, изгубеното работно време и губењето на врските со заедницата, исто така играат голема улога во привлекувањето на иселениците за да ја напуштат нивната родна земја. Со подобрувањето на транспортната технологија, помеѓу 18 век и почетокот на 20 век времето потребно за патување и трошоците драстично се намалија. Патувањето преку Атлантикот траело и до 5 недели во 18 век, а пак на почетокот на 20 век траело едвај 8 дена. Кога опортунитетниот трошок е понизок, стапките на доселување се стремат да бидат повисоки. Бегањето од сиромаштијата (од лични причини или заради роднините што остануваат зад нив) е традиционален фактор на одбивање, а достапноста на работни места е поврзана со факторот на привлекување. Природните катастрофи можат да го зголемат приливот на преселба предизвикан од сиромаштија. Овој вид преселба може да биде нелегална доселување во земјата одредиште (и иселувањето е нелегална во некои земји, како што се Северна Кореја, Мјанмар и Куба).
Понекогаш иселувањето и доселувањето  се задолжителни во договорот за вработување: религиозни мисионери и вработените во транснационалните корпорации, меѓународните невладини организации и дипломатска служба се очекува,  по дефиниција, да работат во странство. Тие често се нарекуваат „експатриоти“, а нивните услови за вработување обично се еднакви или подобри отколку на оние кои аплицираат во земјата-домаќин (за слично работно место).
За некоипреселници, образованието е основен фактор на привлекување (иако повеќето меѓународни студенти не се класифицирани како доселеници). Преселбата на пензионери од богати земји во земји со пониски трошоци и со подобри климатски услови е нов вид меѓународна преселба. Примерите ја вклучуваат преселбата на пензионирани Британци во Шпанија и Италија и преселбата на пензионирани Канаѓани во САД (главно во американските држави Флорида и Тексас).
Неекономските фактори на одбивање вклучуваат прогонување (религиозно и друго), честа злоупотреба, малтретирање, угнетување, етничко чистење, дури и геноцид, како и ризик за граѓаните за време на војна. Традиционално, политичките мотиви го поттикнуваат одливот на бегалци-на пример за да се избегне диктатура.
Некои се преселилет од лични причини, врз основа на некоја роднинска врска (на пример, да бидат со семејството или со партнерот), како во случај на повторно обединување на семејството или интернационален брак (особено во случај на полова нерамнотежа). Во некои случаи, лице може да сака да емигрира во друга земја во форма на пренесен патриотизам. Избегнување на правдата (на пример избегнување апсење), е лична мотивација. Овој вид на иселување и доселување обично не е легален, доколку кривичното дело е меѓународно признато, иако криминалците можат да ги прикријат нивните идентитети или да најдат друг начин за да избегнат да бидат откриени. Постојат случаи, на пример оние кои можеби се виновни за воени злосторства, да се прикриваат како жртви на војна или конфликт и потоа да бараат азил во друга земја.
Бариерите на доселувањето не се среќаваат само во правна форма. Исто така моќни бариери се и природните и социјалните форми. Кога доселениците ја напуштаат својата земја, го напуштаат и сето она што им е познато: нивното семејство, пријателите, поддршка од другите и културата. Исто така тие треба да го распродаваат својот имот, често со големи загуби, и да ги покријат трошоците за преселување. Доаѓањето во друга земја, често е проследено со многу неизвесности околу наоѓањето работа, место за живеење, нови закони, нови културни норми, проблеми поврзани со јазикот или акцентот, можниот расизам и друг вид дискриминирачко однесување кон доселениците и нивните семејства. Овие бариери ја ограничуваат меѓународната преселба (кај ситуации кога населението масовно се движи кон други континенти создава огромен прилив на население, што само по себе врши оптоварување на инфраструктурата и на другите услуги, со што овие природни бариери за преселбата се игнорираат).
Доселбената (имиграциона) политика станува сè повеќе поврзана со други прашања, како што се националната безбедност, тероризмот и особено во Западна Европа присутноста на исламот како нова голема религија. Оние кои се загрижени за безбедноста го наведуваат граѓанското безредие во Франција од 2005 година, кое се поврзува со контроверзните карикатури на Мухамед во данскиот дневен весник „Јуландс Постен“ како пример на вредносни конфликти кои произлегуваат од доселувањето на муслиманите во Западна Европа. Поради ваквите асоцирања, доселувањето стана чувствително политичко прашање кај голем број европски земји.